b'\n_START_ARTICLE_\nF\xc3\xb8rste anglo-powhatan-krig\n_START_PARAGRAPH_\nF\xc3\xb8rste anglo-powhatan-krig var krigen mellom engelske kolonister som var basert i Jamestown, Virginia og indianere fra Powhatankonf\xc3\xb8derasjonen mellom 1609 og 1613._NEWLINE_I l\xc3\xb8pet av denne krigen introduserte Thomas West, 3. Baron De La Warr \xc2\xabirske taktikker\xc2\xbb hvor troppene hans plyndret landsbyer, brente ned hus, konfiskerte provisjoner og satte korn\xc3\xa5kre i brann. Men pamunkey-krigerne ledet av Opechancanough slo tilbake og beleiret fortet ved Jamestown. Han og krigerne hans lyktes nesten i \xc3\xa5 drive engelskmennene ut av Jamestown\xe2\x80\x93omr\xc3\xa5det da kaptein John Smith, en viktig mellommann mellom bosetterne og indianerne, ble skadet i et uhell, en krutteksplosjon, og seilte tilbake til England i desember 1609. Britiske forsterkninger ankom og hevet beleiringen, tok tilbake initiativet og ledet et \xc3\xb8deleggende raid mot pamunkeyene. _NEWLINE_En fredsavtale gjorde slutt p\xc3\xa5 krigen i 1614 og den ble beseglet med ekteskapet mellom Pocahontas og kolonisten John Rolfe. Dette var det f\xc3\xb8rste kjente ekteskapet p\xc3\xa5 tvers av folkeslagene i Virginia og hjalp til med \xc3\xa5 forbedre forbindelsene mellom indianerne og nykommerne.'